
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 589 


29 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αρμοδιοτήτων Υφυπουργού Εξωτερικών 

Γ ιάννου Κρανιδιώτη . 1 

Καθορισμός αρμοδιοτήτων Υφυπουργού Εξωτερικών 
Γρηγορίου Νιώτη. 2 


ΥΠΟΥΡΓΙΚΕΣ Α ΠΟΦΑΣΗΣ & ΕΓΚΡΙΣΗΣ 

Αριθ. 090/351 /ΑΣ113 ( 1 ) 


Καθορισμός αρμοδιοτήτων Υφυπουργού Εξωτερικών 
Γ ιάννου Κρανιδιώτη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 παρ. 5 και 22 παρ. 3 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Του Ν. 1104/1980 «περί εκπροσωπήσεως της Ελλά¬ 
δος στις Ευρωπαϊκές Κοινότητες, ιδρύσεως Διπλωματι¬ 
κών και Προξενικών Αρχών και ρυθμίσεις άλλων συναφών 
οργανωτικών θεμάτων» (Α' 298). 

4. Του άρθρου 87 του Ν. 1892/1990 «για τον εκσυγχρο¬ 
νισμό και την ανάπτυξη και άλλες διατάξεις» (Α' 101). 

5. Του Ν. 419/1976 «περί Οργανισμού του Υπουργείου 
Εξωτερικών» (Α’ 221). 

6. Του Π.Δ. 11/1992 «Αρμοδιότητες και διάρθρωση 
της Κεντρικής Υπηρεσίας του Υπουργείου Εξωτερικών» 
(Α' 3). 

7. Των αποφάσεων του Πρωθυπουργού Υ.43/1985 (Β' 
475), Υ. 1486/1991 (Β' 624), Υ. 206/1992 (Β' 257) και 
594/1993 (Β' 826). 

8. Του Π.Δ. 183/1994 με το οποίο διορίσθηκε Υφυ¬ 
πουργός Εξωτερικών ο Γιάννος Κρανιδιώτης (Α' 120/ 
8.7.1994). 

9. Του άρθρου 27 του Ν. 2081 /1992 (Α' 154) και το γε¬ 
γονός ότι από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Στην αρμοδιότητα του Υφυπουργού Εξωτερικών 
Γ ιάννου Κρανιδιώτη ανήκουν: 


Α. Όλα τα θέματα που αναφέρονται στις σχέσεις Ελλά¬ 
δος με την Ευρωπαϊκή Ένωση και ειδικότερα τα θέματα 
που χειρίζεται η Γ' Γ ενική Διεύθυνση Κοινοτικών Υποθέ¬ 
σεων και Ευρωπαϊκής Ενοποίησης. 

Β. Τα θέματα που καλύπτονται υπό τον τίτλο νΐ (Διατά¬ 
ξεις σχετικά με τη Συνεργασία στον Τομέα Δικαιοσύνης 
και Εσωτερικών Υποθέσεων) της Συνθήκης για την Ευρω¬ 
παϊκή Ενωση (Ν. 2077/1992) και θέματα που αφορούν 
τους τομείς που καλύπτονται από τη Συμφωνία 30ΗΕΝ- 
ΘΕΝ. 

Γ. Τα θέματα που εμπίπτουν στις αρμοδιότητες της Α8 
Διεύθυνσης Ευρωπαϊκής Πολιτικής Συνεργασίας. 

Δ. Η μέριμνα για την προετοιμασία και την διεξαγωγή 
διαπραγματεύσεων με σκοπό την κατάρτιση διεθνών συμ¬ 
βάσεων και προγραμμάτων, στο πλαίσιο των καθ’ ύλην αρ¬ 
μοδιοτήτων του, καθώς και η επίβλεψη για την τήρηση των 
όρων τους. 

2. Ο Υφυπουργός είναι αρμόδιος για τα ακόλουθα θέ¬ 
ματα κατάστασης προσωπικού: 

α) Υπογραφής των αποφάσεων υπηρεσιακής μετακίνη¬ 
σης του προσωπικού του Γ ραφείου του, της Γενικής Διεύ¬ 
θυνσης Ευρωπαϊκών Κοινοτήτων, καθώς και του προσωπι¬ 
κού της Μόνιμης Αντιπροσωπείας της Ελλάδος στις Ευ¬ 
ρωπαϊκές Κοινότητες. 

β) Συνυπογραφής με τους κατά περίπτωση αρμόδιους 
Υπουργούς των αποφάσεων τοποθέτησης προσωπικού 
άλλων Υπουργείων στην Μόνιμη Αντιπροσωπεία στις Ευ¬ 
ρωπαϊκές Κοινότητες. 

γ) Συνυπογραφής με τους αρμόδιους Υπουργούς των 
αποφάσεων για την απόσπαση και διάθεση προσωπικού 
του ευρύτερου δημόσιου τομέα, που εκδίδονται μερίμνη 
της Ε1 Διεύθυνσης Προσωπικού με σκοπό την στελέχωση 
των υπηρεσιών του Υπουργείου Εξωτερικών στις Ευρω¬ 
παϊκές Κοινότητες. 

3. Στις παραπάνω αρμοδιότητες του Υφυπουργού περι¬ 
λαμβάνονται οι κοινοβουλευτικές αρμοδιότητες, η νομο¬ 
θετική πρωτοβουλία μετά από συνεννόηση με τον 
Υπουργό των Εξωτερικών, η πρόταση για την έκδοση και η 
υπογραφή ατομικών και κανονιστικών διαταγμάτων, η έκ¬ 
δοση αποφάσεων ατομικού και κανονιστικού χαρακτήρα, 
καθώς και η συνυπογραφή ατομικών ή κανονιστικών δια¬ 
ταγμάτων ή αποφάσεων με άλλους Υπουργούς ή Υφυ¬ 
πουργούς, εφ’ όσον πρόκειται για θέματα που υπάγονται 
στον τομέα των καθ’ ύλην αρμοδιοτήτων του. 

4. Από τις παραπάνω αρμοδιότητες του Υφυπουργού οι 

αναφερόμενες στις παραγράφους 1 Γ και 3 ασκούνται πα¬ 
ράλληλα και από τον Υπουργό Εξωτερικών. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 29 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΕΞΩΤΕΡΙΚΟΝ 

ΚΑΡΟΛΟΣ ΠΑΠΟΥΛΙΑΣ 

-+- 

Αριθ. 090/352/ΑΣ114 (4) 

Καθορισμός αρμοδιοτήτων Υφυπουργού Εξωτερικών 
ΓρηγορΙου Νιώτη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 παρ. 5 και 22 παρ. 3 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Του Ν. 419/1976 «περί Οργανισμού του Υπουργείου 
Εξωτερικών» (Α' 221). 

4. Του Π.Δ. 11 /1992 «Αρμοδιότητες και διάρθρωση της 
Κεντρικής Υπηρεσίας του Υπουργείου Εξωτερικών» (Α' 
3). 

5. Του Π.Δ. 155/1993 «Μεταφορά Γενικής Γραμμα¬ 
τείας Αποδήμου Ελληνισμού από το Υπουργείο Πολιτι¬ 
σμού στο Υπουργείο Εξωτερικών» (Α' 112). 

6. Των αποφάσεων του Πρωθυπουργού Υ.43/1985 (Β' 
475), Υ. 1486/1991 (Β' 624), Υ. 206/1992 (Β' 257) και 
594/1993 (Β' 826). 

7. Του Π.Δ. 183/1994 με το οποίο διορίσθηκε Υφυ¬ 
πουργός Εξωτερικών ο Γρηγόριος Νιώτης (Α' 120/ 
8.7.94). 

8. Του άρθρου 27 του Ν. 2081 /1992 (Α' 154) και το γε¬ 
γονός ότι από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Στην αρμοδιότητα του Υφυπουργού Εξωτερικών Γρη- 
γορίου Νιώτη ανήκουν: 

Α. Όλα τα θέματα που αφορούν στον απόδημο ελληνι¬ 
σμό και τους Έλληνες που βρίσκονται στο εξωτερικό κα¬ 


θώς και στην τήρηση αρχείων ελληνισμού του εξωτερι¬ 
κού. 

Β. Τα εκκλησιαστικά θέματα που συνάπτονται με τον 
απόδημο ελληνισμό και δεν είναι διακρατικού χαρα¬ 
κτήρα. 

Γ. Τα θέματα των εθνικών και λοιπών εν τη αλλοδαπή 
υπέρ του δημοσίου ή κοινωφελών σκοπών, κληροδοτημά¬ 
των, δωρεών και εισφορών. 

Δ. Τα θέματα που εμπίπτουν στις αρμοδιότητες της Δ3 
Διεύθυνσης Διοικητικών και Δικαστικών Υποθέσεων, της 
Δ4 Διεύθυνσης Αποδήμου Ελληνισμού και της Γενικής 
Γραμματείας Αποδήμου Ελληνισμού. 

Ε. Η εποπτεία επί του Ιδρύματος Ελληνικού Πολιτι¬ 
σμού. 

ΣΤ. Η εποπτεία επί του Εθνικού Ιδρύματος Υποδοχής 
και Αποκατάστασης Αποδήμων, Παλιννοστούντων Ομογε¬ 
νών Ελλήνων. 

Ζ. Η μέριμνα για την προτετοιμασία και τη διεξαγωγή 
διαπραγματεύσεων για την κατάρτιση διεθνών συμβάσεων 
και προγραμμάτων, στο πλαίσιο των καθ’ ύλην αρμοδιοτή¬ 
των του, καθώς και η επίβλεψη για την τήρηση των όρων 
τους. 

Η. Η υπογραφή των αποφάσεων υπηρεσιακής μετακί¬ 
νησης του προσωπικού του Γραφείου του. 

2. Στις παραπάνω αρμοδιότητες του Υφυπουργού περι¬ 
λαμβάνονται οι κοινοβουλευτικές αρμοδιότητες, η νομο¬ 
θετική πρωτοβουλία μετά από συνεννόηση με τον 
Υπουργό των Εξωτερικών, η πρόταση για την έκδοση κα¬ 
νονιστικών και ατομικών διαταγμάτων, η έκδοση αποφά¬ 
σεων ατομικού και κανονιστικού χαρακτήρα, πράξεων και 
εγκυκλίων, η συνυπογραφή ατομικών ή κανονιστικών δια¬ 
ταγμάτων και αποφάσεων με άλλους Υπουργούς ή Υφυ¬ 
πουργούς. 

3. Από τις παραπάνω αρμοδιότητες του Υφυπουργού οι 
αναφερόμενες στις παραγράφους 1ΣΤ και 2 ασκούνται 
παράλληλα και από τον Υπουργό Εξωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΕΞΩΤΕΡΙΚΟΝ 

ΚΑΡΟΛΟΣ ΠΑΠΟΥΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


